রাজা দিনকর কেলকার জাদুঘর

থাম্ব|মাস্তানি মহল
থাম্ব| দাবার সেট
**রাজা দিনকর কেলকার জাদুঘর**  হলো ভারতের মহারাষ্ট্রের সাংস্কৃতিক রাজধানী পুনে শহরে অবস্থিত একটি জাদুঘর। এটি ভারতীয় শিল্প ও সংস্কৃতির এক সমৃদ্ধ সংগ্রহশালা যেখানে প্রায় ২০হাজারেরও বেশি নিদর্শন রয়েছে। ডঃ দিনকর গঙ্গাধর কেলকার তার পুত্র রাজার প্রতি শ্রদ্ধাঞ্জলি হিসাবে জাদুঘরটি শুরু করেন

## ইতিহাস
জাদুঘরের সংগ্রহ কাজটি ১৯২০ সালের দিকে শুরু হলেও জাদুঘরটি ১৯৬২ সালে প্রতিষ্ঠা করা হয়। ডঃ কেলকার ১৯৯২ সালে মহারাষ্ট্র সরকারকে তার সমগ্র সংগ্রহশালা দান করেন। 

জাদুঘরে এখন ২০,০০০-এরও বেশি সামগ্রী রয়েছে যার মধ্যে ২,৫০০টি প্রদর্শনীতে রাখা হয়েছে। এগুলিতে মূলত ভারতীয় দৈনন্দিন জীবনের সাজসজ্জার জিনিসপত্র ও অন্যান্য শিল্পকর্মও রয়েছে। এর বেশিরভাগই ১৮শ এবং ১৯শ শতাব্দীর। জাদুঘরের সংগ্রহে তৎকালীন ভারতীয় শিল্পীদের চিত্রকর্ম চিত্রিত করা হয়েছে, যার মধ্যে পণ্ডিত অভিজিৎ যোশীর বিশিষ্ট কাজও রয়েছে। 

ভারতে কোভিড-১৯ মহামারীর সময়, জাদুঘরটি একটি ভার্চুয়াল ট্যুরের আয়োজন করেছিল।

## সংগ্রহ
রাজা দিনকার কেলকার জাদুঘরের ভবনটি একটি ঐতিহ্যবাহী মহারাষ্ট্রীয় শৈলীতে তৈরি। এটি বিভিন্ন গ্যালারিতে বিভক্ত। প্রতিটি গ্যালারিতে ভারতীয় সংস্কৃতির বিভিন্ন সামগ্রীর নিদর্শন তুলে ধরা হয়েছে। উল্লেখযোগ্য গ্যালারিগুলি হলো:
* মাস্তানি মহল : ১৮ শতকের একটি পুনর্নির্মিত প্রাসাদ কক্ষ, যা রাজকীয় মারাঠা জীবনের কিছু নমুনা তুলে ধরে।
* টেক্সটাইল গ্যালারি : ঐতিহ্যবাহী ভারতীয় কাপড়, পোশাক এবং জটিল সূচিকর্ম প্রদর্শন করে।
* বাদ্যযন্ত্র গ্যালারি : এখানে বিভিন্ন ধরণের ধ্রুপদী ভারতীয় বাদ্যযন্ত্র প্রদর্শন করা হয়, যার মধ্যে কিছু বাদ্যযন্ত্র শতাব্দী প্রাচীন।
* গৃহস্থলী সামগ্রীর গ্যালারি : ঐতিহ্যবাহী ভারতীয় পরিবারে ব্যবহৃত বাসনপত্র এবং রান্নার সরঞ্জাম সমন্বিত সামগ্রীগুলি প্রদর্শিত হয়।

তিন তলা বিশিষ্ট জাদুঘরের ভবনটিতে ১৪ শতকের বিভিন্ন ভাস্কর্য রয়েছে যেমন রয়েছে তেমনি রয়েছে রূপা এবং সোনা দিয়ে তৈরি বিভিন্ন অলংকার। হাতির দাঁতের সূক্ষ্ম খোদাই করা ভাস্কর্যগুলি ভারতীয় কারুশিল্পের সূক্ষ্মতার কথা মনে করিয়ে দেয়। প্রাচীন ভারতে রাজপরিবারের সদস্যদের ব্যবহৃত জটিল নকশা করা পালকির একটি সংগ্রহ এখানে রয়েছে। বিভিন্ন অঞ্চলের সাংস্কৃতিক বৈচিত্র্য এবং নান্দনিক পছন্দের প্রতিফলন ঘটায় এমন ঐতিহ্যবাহী অলংকারও এখানে দেখা যায়।

### জাদুঘরের সময় ও প্রবেশ মূল্য
রাজা দিনকর কেলকার জাদুঘর প্রতিদিন সোমবার থেকে রবিবার পর্যন্ত খোলা থাকে। জাদুঘরের সময় হলো সকাল ১০:০০ থেকে বিকেল ০৫:৩০ পর্যন্ত। জাদুঘরে প্রবেশের জন্য প্রতি প্রাপ্তবয়স্ক দর্শনার্থীকে ৫০ টাকা করে প্রবেশ মূল্য দিতে হয়। শিশু দর্শনার্থীদের প্রবেশ মূল্য হলো ১০ টাকা। বিদেশী পর্যটকদের জন্য প্রবেশ মূল্য ২০০ টাকা। 

## গ্যালারি

চিত্র:Arms_&_Armours_Gallery_-_Raja_Dinkar_Kelkar_Museum,_Pune.JPG|alt=Arms & Armours| অস্ত্র ও বর্ম
চিত্র:Betel_nut_crackers_from_Peshwa_period_IMG_1832.jpg|alt=Betel nut crackers| সুপারি কাটার যাঁতি
চিত্র:Mastani_Peshwa.jpg|alt=Mastani Peshwa| মাস্তানি পেশোয়া
চিত্র:Raja_Kelkar_museum_exhibit.JPG|alt=Lord Krishna and maids helping Sudama with his bath| ভগবান কৃষ্ণ এবং দাসীরা সুদামাকে স্নান করাতে সাহায্য করছেন
চিত্র:Sakhi_Kandhei_(String_puppets_of_Odisha)_at_Raja_Dinkar_Kelkar_Museum,_Pune.JPG|alt=String puppets of Odisha| ওড়িশার সুতার পুতুল
চিত্র:Shadow_puppets_of_Karnataka,_Raja_Dinkar_Kelkar_museum,_Pune.jpg|alt=Shadow puppets of Karnataka| কর্ণাটকের ছায়া পুতুল
চিত্র:मध्ययुगीन_बुद्धिबळाचा_पट.jpg|alt=Pawns of Medieval Chess Board| মধ্যযুগীয় দাবার বোর্ড
চিত্র:राजा_दिनकर_केळकर_संग्रहालय,पुणे_येथील_शिव_तांडव_लाकडी_शिल्प.jpg|alt=Wooden Sclepture of Shiv Tandav| শিব তাণ্ডবের কাঠের ভাস্কর্য
চিত্র:१८_व्या_शतकातील_सवत्स_माता_लाकडी_शिल्प.jpg|alt=Wooden sculpture in 18 th century| ১৮ শতকের কাঠের ভাস্কর্য


## চন্দ্রশেখর আগাশে জাদুঘর শাখা
এই শাখায় প্রয়াত শিল্পপতি চন্দ্রশেখর আগাশের প্রাচীন ভারতীয় বাদ্যযন্ত্রের একটি সংগ্রহ রয়েছে যা তার পুত্র পণ্ডিতরাও আগাশে এবং জ্ঞানেশ্বর আগাশে দান করেছেন। চন্দ্রশেখর আগাশের স্ত্রী এবং জাদুঘরের প্রতিষ্ঠাতা ডঃ দিনকর জি. কেলকারের আত্মীয়তার প্রতি সম্মান জানিয়ে এর নামকরণ করা হয়েছে। 

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:১৯৬২-এ মহারাষ্ট্রে প্রতিষ্ঠিত
বিষয়শ্রেণী:১৯৬২-এ প্রতিষ্ঠিত জাদুঘর
বিষয়শ্রেণী:ভারতের জীবনীমূলক জাদুঘর
বিষয়শ্রেণী:মহারাষ্ট্রের জাদুঘর